text: ansvarshavende redaktør
  
  publiceret: 2023-02-22 08:47:56+01:00
  Den ansvarshavende redaktør ved et massemedie er den person, der er beføjet til at træffe den endelig afgørelse om mediets indhold.
  Den ansvarshavende redaktør for et indenlandsk periodisk skrift (aviser, ugeblade, månedsblade og lignede skrifter) er efter medieansvarslovens § 3, stk. 2, den person, der er beføjet til at træffe endelig afgørelse om skriftets indhold. Der kan kun være én redaktør.
  Den ansvarshavende redaktør for et radio- eller fjernsynsforetagende er efter medieansvarslovens § 5, stk. 2, den person, der er beføjet til at træffe endelig beslutning om at udsende et program eller indslag. Der kan kun være én redaktør.
  Den ansvarshavende redaktør defineres på samme måde for andre typer af medier, f.eks. et internetmedie, jf. § 8, stk. 2, jf. § 5, stk. 2.
  For den ansvarshavende redaktør gælder et særligt redaktøransvar, der i nogle relationer kan blive pålagt på objektivt grundlag.